Ramuntcho (1938ko filma)

Ramuntcho 1938ko René Barberis frantziar zinema zuzendariaren amodiozko film dramatikoa da, Pierre Lotiren izen bereko eleberrian oinarrituta.

Ez da Pierre Lotiren eleberriari buruz egindako pelikula bakarra. Lehenago, 1919an, Jacques de Baroncellik eta, geroago, 1959an, Pierre Schoendoerfferrek, frantziar zinemagileek, izen eta gai bereko pelikulak ekoitzi zituzten. 1919koari buruz, hauxe esaten du Antxon Ezeizak Euskal Herria Errealitate eta Egitasmo obran, «Euskal Zinearen historia» artikuluan: «Bestalde, ez da ahaztu behar urte haietan (zinema mutuaren urteei erreferentzia eginez) frantziar zinemagileak Iparraldean filmatzen hasi zirela, hala nola Ramuntcho (Lotiren eleberriaren egokitzapen saileko lehena, alegia)  eta beste film batzuk egin zutenak»Euskal Herria Errealitate eta Egitasmo. «Euskal Zinearen Historia» Antxon Ezeiza, 356. or. ISBN 8472401367 .

 Sinopsia 

Ramuntcho mugalariak Gracieuse ezkondu nahi du, baina honen ama aurka du. Ramuntcho gipuzkoarra da, eta soldadutza Espainian zein Frantzian egin lezake; Gracieusek Frantzian egiteko eskatzen dio, eta halaxe erantzuten dio Ramuntchok: «Berdin zait espainiar zein frantziar soldadu izatea [...] euskalduna naiz zu bezala, beste guztiak bezala, gainerakoa ez zait axola»Ramuncho, Pierre Loti, Espasa Calpe Argentina S.A, Austral Bilduma, Buenos Aires (1954) 65. or.. Indotxinan zerbitzu militarra egin ostean, jaioterrira itzuli, baina Gracieuse komentu batera sartu dela jakingo du.

 Aktoreak 

 Louis Jouvet : Itchoua
 Madeleine Ozeray : Gracieuse Detcharry
 Line Noro : Franchita
 Françoise Rosay : Dolorès Detcharry
 Odile Rameau : Pantchika
 Gabrielle Fontan : Pilar Doyamboru
 Blanche Denège : amaginarreba
 Raymone : auzokoa
 Suzanne Nivette : moja
 Paul Cambo : Ramuntcho
 Jacques Erwin : Arrochkoa Detcharry
 Jean Temerson : Salaberry
 René Génin : apaiza
 Nino Constantini : brigadierra
 Jean Brochard : Bourlinguet
 Georges Saillard : kapitaina
 Jean Heuzé : ofiziala
 Paul Dutourrier : mugalaria
 Allamon : Fiorentino
 Tony Murcie : Marco
 Michèle Alfa : moja
 Luis Mariano : abeslaria
 Marie Dena
 Luang Van-Yen
 N. Morgillo
 Pierre Simonet
 Francis Machnik

 Erreferentziak 

 Kanpo estekak 

Kategoria:Frantziako filmak
Kategoria:Amodiozko filmak
Kategoria:Drama filmak
Kategoria:Ipar Euskal Herrian girotutako filmak
Kategoria:Zuri-beltzeko filmak
Kategoria:Liburuetan oinarritutako filmak